Publication: Magyar Közlöny
Issue: MK-2002-18 (Year: 2002, Number: 18)
Era: 1990-2004
Section: a 2/2002. (II. 7.) SZCSM rendelethez
Paragraph Index: 503

(2) ha ez feltétel, a védõeszközöknek ellen kell állniuk a folyadékok vagy gõzök behatolásának, és nem okozhatnak égési sérüléseket belsõ felületük és a felhasználó közötti érintkezés miatt. Ha a védõeszközök hûtõberendezéssel vannak ellátva, amely lehetõvé teszi a beesõ hõ elnyelését folyadék párolgásával vagy szilárd anyag szublimációjával, azokat oly módon kell tervezni, hogy az így felszabaduló illékony anyagok a védõeszközön kívülre kerüljenek, és nem pedig a felhasználó felé. Ha a védõeszközök légzésvédõ készülékkel rendelkeznek, annak ténylegesen biztosítania kell a várható alkalmazási körülmények között a számára megszabott védõfunkciót. A gyártónak meg kell adnia — különösen azon védõeszközökre vonatkozó tájékoztatókban, amelyek forró környezetben való, rövid idõtartamú beavatkozásra készültek — mindazokat a hasznos adatokat, amelyek a megengedhetõ legnagyobb expozíció meghatározására vonatkoznak a felhasználót a rendeltetés szerint alkalmazott felszerelés által érõ hõhatást illetõen. 3.7. Hideg elleni védelem Azoknak a védõeszközöknek, amelyek rendeltetése a test egészének vagy egy részének védelme a hideg hatásai ellen, a várható alkalmazási körülményeknek megfelelõ hõszigetelõ képességgel és mechanikai ellenálló képességgel kell rendelkezniük abban a kategóriában, amelyikre az engedélyezés vonatkozik. 3.7.1. Alapanyagok és egyéb védõeszköz-alkotóelemek Azoknak az alapanyagoknak és egyéb védõeszköz-alkotóelemeknek, amelyek a hideg elleni védelemre alkalmasak, olyan hõszigetelési értékük legyen, amelyet a várható alkalmazási körülmények megkívánnak. A hideg környezetben való beavatkozáshoz készült anyagoknak és egyéb hajlékony egyéni védõeszköz-alkotóelemeknek meg kell õrizniük az elvégzendõ mozdulatoknak és testtartásnak megfelelõ rugalmassági fokot. Azoknak az anyagoknak és egyéb védõeszköz-alkotóelemeknek, amelyek hideg anyagok vagy termékek erõs mechanikai hatásának vannak kitéve, kielégítõ mértékben tompítaniuk kell a mechanikai ütéseket. 3.7.2. Használatra kész, komplett egyéni védõeszközök A várható alkalmazási körülmények között:

Source: https://magyarkozlony.hu/hivatalos-lapok/52856c6091b0f84f2cdea7ba662ca1ea1e27577b/dokumentumok/a5cfe4899a8ac3c51f805183b70adc633d542d77/letoltes